CELEX: 32016D0787
Language: bg
Date: 2016-05-18 00:00:00
Title: Решение за изпълнение (ЕС) 2016/787 на Комисията от 18 май 2016 година за съставяне на приоритетен списък на добавките, съдържащи се в цигарите и тютюна за ръчно свиване на цигари, които подлежат на задължения за разширено уведомяване (нотифицирано под номер С(2016) 2923) (Текст от значение за ЕИП)

20.5.2016   
            
            
               BG
            
            
               Официален вестник на Европейския съюз
            
            
               L 131/88
            
         РЕШЕНИЕ ЗА ИЗПЪЛНЕНИЕ (ЕС) 2016/787 НА КОМИСИЯТА
   от 18 май 2016 година
   за съставяне на приоритетен списък на добавките, съдържащи се в цигарите и тютюна за ръчно свиване на цигари, които подлежат на задължения за разширено уведомяване
   
      
         (нотифицирано под номер С(2016) 2923)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2014/40/ЕС на Европейския парламент и на Съвета от 3 април 2014 г. за сближаване на законовите, подзаконовите и административните разпоредби на държавите членки относно производството, представянето и продажбата на тютюневи и свързани с тях изделия и за отмяна на Директива 2001/37/ЕО (1), и по-специално член 6, параграф 1 от нея,
   като има предвид, че:
   
               (1)
            
            
               В член 6, параграф 1 от Директива 2014/40/ЕС се предвижда, че Комисията приема актове за изпълнение за съставяне и за актуализиране на приоритетен списък на добавките, съдържащи се в цигарите и тютюна за ръчно свиване на цигари. В същия член се предвижда и задължение за разширено уведомяване за добавките, изброени в посочения списък. Държавите членки следва да изискват от производителите и вносителите на цигари и на тютюн за ръчно свиване на цигари да извършват задълбочени проучвания относно добавките, съдържащи се в продуктите, които са включени в приоритетния списък.
            
         
               (2)
            
            
               Приоритетният списък следва да бъде съставен въз основа на наличните данни, сочещи, че определена съставка може да допринесе за токсичността или пристрастяващите, канцерогенните, мутагенните или токсичните за репродукцията свойства (КМТР свойства) на цигарите и тютюна за ръчно свиване на цигари, че придава характерни вкусово-ароматни качества, улеснява вдишването или абсорбирането на никотин.
            
         
               (3)
            
            
               Добавките, предвидени в списъка, следва да бъдат и сред най-често използваните в цигарите и тютюна за ръчно свиване на цигари, като за тях е уведомено в съответствие с член 5 от Директива 2014/40/ЕС. Тъй като задълженията за уведомяване, посочени в член 5, ще влязат в сила едва когато Директива 2014/40/ЕС започне да се прилага, е целесъобразно да се състави списък на вещества въз основа на данните, получени от държавите членки в съответствие с Директива 2001/37/ЕО на Европейския парламент и на Съвета (2).
            
         
               (4)
            
            
               При определянето на приоритетните добавки, които да бъдат включени, беше взето предвид и научното становище, предоставено от Научния комитет по възникващи и идентифицирани нови здравни рискове (НКВИНЗР) (3).
            
         
               (5)
            
            
               Добавките могат да съществуват в различни форми. За да се улесни тяхната идентификация, е целесъобразно за всяка изброена добавка да се посочат нейната химична формула, където е приложимо, и регистрационните номера на Службата за химични индекси (CAS) на различните форми, в които съответната добавка може да бъде открита в тютюневи изделия.
            
         
               (6)
            
            
               За да изпълнят задължението си да гарантират, че производителите и вносителите на цигари и на тютюн за ръчно свиване на цигари, представят задълбочени проучвания на изброените добавки, държавите членки следва да могат да изискват тези проучвания да бъдат представени в съответствие с единен формат и методология. Използването на съгласуван подход за изготвянето и представянето на тези проучвания улеснява анализа на данните и осигурява съпоставимост. С цел да се гарантира, че държавите членки разполагат с достатъчно време, за да подготвят протоколи за проучванията, без да се ограничава времето, предоставено на производителите и вносителите за тяхното провеждане, настоящото решение следва да се прилага от 1 януари 2017 г. Поради това в съответствие с член 6, параграф 4 от Директива 2014/40/ЕС от производителите и вносителите следва да се изисква разширено уведомяване само по отношение на първия набор от определени добавки до 1 юли 2018 г.
            
         
               (7)
            
            
               Мерките, предвидени в настоящото решение, са в съответствие със становището на Комитета, посочено в член 25 от Директива 2014/40/ЕС,
            
         ПРИЕ НАСТОЯЩОТО РЕШЕНИЕ:
   Член 1
   Предмет
   Приоритетният списък на добавките, посочен в член 6 от Директива 2014/40/ЕС, е изложен в приложението към настоящото решение.
   Член 2
   Прилагане
   Настоящото решение се прилага от 1 януари 2017 г.
   Член 3
   Адресати
   Адресати на настоящото решение са държавите членки.
   
      Съставено в Брюксел на 18 май 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 127, 29.4.2014 г., стр. 1.
   
      (2)  Директива 2001/37/ЕО на Европейския парламент и на Съвета от 5 юни 2001 г. за сближаване на законовите, подзаконовите и административните разпоредби на държавите-членки относно производството, представянето и продажбата на тютюневи изделия (ОВ L 194, 18.7.2001 г., стр. 26).
   
      (3)  НКВИНЗР. Добавки, използвани в тютюневи изделия. 25 януари 2016 г. http://ec.europa.eu/health/scientific_committees/emerging/opinions/index_en.htm
   
      ПРИЛОЖЕНИЕ
      
         Приоритетен списък на добавките, използвани в цигарите и тютюна за ръчно свиване на цигари, които подлежат на задължения за разширено уведомяване
      
      
                  Добавка
               
               
                  Химична формула
                  (ако е приложимо)
               
               
                  CAS номер(a) на веществото (списъкът не е изчерпателен)
               
            
                  Рожков
               
               
                   
               
               
                  9000-40-2, 84961-45-5
               
            
                  Какао
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Диацетил
               
               
                  C4H6O2
                  
               
               
                  431-03-8
               
            
                  Сминдух
               
               
                   
               
               
                  68990-15-8, 977018-53-3, 84625-40-1
               
            
                  Смокиня
               
               
                   
               
               
                  90028-74-3
               
            
                  Гераниол
               
               
                  C10H18O
               
               
                  106-24-1, 8000-46-2
               
            
                  Глицерол
               
               
                  C3H8O3
                  
               
               
                  56-81-5
               
            
                  Гваякол
               
               
                  C6H4(OH)(OCH3)
               
               
                  90-05-1
               
            
                  Гума гуар
               
               
                   
               
               
                  9000-30-0
               
            
                  Сладък корен
               
               
                   
               
               
                  68916-91-6
               
            
                  Малтол
               
               
                  C6H6O3
                  
               
               
                  118-71-8
               
            
                  Ментол
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Пропиленгликол
               
               
                  C3H8O2
                  
               
               
                  57-55-6
               
            
                  Сорбитол
               
               
                  C6H14O6
                  
               
               
                  50-70-4
               
            
                  Титанов диоксид
               
               
                  TiO2
                  
               
               
                  13463-67-7, 1317-70-0